L'Ajuntament d'Alboraia torna a convocar el programa "Alboraia et beca"
07 de juny de 2023

L'Ajuntament d'Alboraia becarà a 18 joves per a aquest estiu, repetint la fórmula del programa "Alboraia et beca", amb el qual es becarà als i les joves durant els mesos de juliol i agost.

Les bases estan publicades en la web municipal (https://www.alboraya.es/va/transparencia/alboraia-et-beca), i es poden presentar instàncies fins al 15 de juny.

Les persones que poden optar a participar seran estudiants de titulacions relacionades amb els serveis de Biblioteca, Turisme, Esports, Medi Ambient i Salvament i Socorrisme.

Els i les estudiants becades tindran una jornada de 20 hores setmanals durant els mesos de juliol i agost, la retribució de la qual serà de 500€ al mes. El programa "Alboraia et beca" és finançat pel propi Ajuntament d'Alboraia, en substitució a les beques en les administracions locals anteriorment gestionades per la Diputació de València.